พระราชกฤษฎีกาพระราชกฤษฎีกาว่าด้วยครุยประจำตำแหน่งนายกสภาสถาบัน กรรมการสภาสถาบันและคณาจารย์ของสถาบันเทคโนโลยีพระจอมเกล้าธนบุรีพ.ศ. ๒๕๓๒ ภูมิพลอดุลยเดช ป.ร.ให้ไว้ ณ วันที่ ๒๙มิถุนายน พ.ศ. ๒๕๓๒เป็นปีที่ ๔๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดให้มีครุยประจำตำแหน่งนายกสภาสถาบันกรรมการสภาสถาบันและคณาจารย์ของสถาบันเทคโนโลยีพระจอมเกล้าธนบุรีอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย และมาตรา ๖๑ วรรคสอง แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบังสถาบันเทคโนโลยีพระจอมเกล้าธนบุรีและสถาบันเทคโนโลยีพระจอมเกล้าพระนครเหนือ พ.ศ. ๒๕๒๘ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยครุยประจำตำแหน่งนายกสภาสถาบัน กรรมการสภาสถาบันและคณาจารย์ของสถาบันเทคโนโลยีพระจอมเกล้าธนบุรี พ.ศ. ๒๕๓๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้กำหนดลักษณะ ชนิด ประเภทและส่วนประกอบของครุยประจำตำแหน่งนายกสภาสถาบัน อุปนายกสภาสถาบัน กรรมการสภาสถาบันและคณาจารย์ของสถาบันเทคโนโลยีพระจอมเกล้าธนบุรี ดังนี้(๑) คณาจารย์ของสถาบันเป็นเสื้อคลุมผ้าทึบสีแดงเข้มผ่าอกตลอด มีสำรดรอบขอบพื้นสำรดทำด้วยกำมะหยี่สีดำกว้าง ๑๐ เซนติเมตร ขอบนอกมีแถบทองทาบกว้าง ๑ เซนติเมตรเว้นระยะ ๑ เซนติเมตร มีแถบทองทาบกว้าง ๑ เซนติเมตร เว้นระยะ ๔ เซนติเมตรมีแถบทองทาบกว้าง ๑ เซนติเมตร เว้นระยะ ๑ เซนติเมตร ขอบในมีแถบทองทาบกว้าง ๑เซนติเมตร มีตราสถาบันทำด้วยโลหะชุบทองสูง ๔ เซนติเมตร ติดบนสำรดด้านหน้าอกทั้งสองข้างและมีสำรดรอบแขน ๔ สำรด โดยมีระยะห่างระหว่างสำรดเท่ากัน ดังนี้(ก) ต้นแขน เหนือศอก และใต้ศอก มีสำรดรอบแขนพื้นสำรดทำด้วยกำมะหยี่สีดำกว้าง ๘ เซนติเมตร ขอบนอกมีแถบทองทาบกว้าง ๑ เซนติเมตรเว้นระยะ ๑ เซนติเมตร มีแถบทองทาบกว้าง ๑ เซนติเมตร เว้นระยะ ๒ เซนติเมตรมีแถบทองทาบกว้าง ๑ เซนติเมตร เว้นระยะ ๑ เซนติเมตร ขอบในมีแถบทองทาบกว้าง ๑เซนติเมตร(ข) ปลายแขนมีสำรดรอบขอบปลายแขนเช่นเดียวกับสำรดรอบขอบเสื้อ(๒) กรรมการสภาสถาบัน เช่นเดียวกับคณาจารย์ของสถาบันเว้นแต่มีแพรจีบสีขาวที่บ่าทั้งสองข้าง(๓) กรรมการสภาสถาบันโดยตำแหน่งเฉพาะผู้ดำรงตำแหน่งอธิการบดีเช่น เดียวกับคณาจารย์ของสถาบัน เว้นแต่มีสายสร้อยทำด้วยโลหะชุบทองมีแพรจีบสีแดงทับสายสร้อยที่บ่าทั้งสองข้างและมีตราสถาบันประดับอยู่ที่กึ่งกลางสายสร้อย(๔) อุปนายกสภาสถาบันเช่นเดียวกับกรรมการสภาสถาบันโดยตำแหน่งตาม (๓) เว้นแต่แพรจีบที่บ่าทั้งสองข้างเป็นสีขาว(๕) นายกสภาสถาบัน เช่นเดียวกับอุปนายกสภาสถาบันเว้นแต่ตราสถาบันห้อยประดับอยู่ห่างจากกึ่งกลางสายสร้อยลงมา ๑ เซนติเมตรมาตรา ๔ให้สถาบันเทคโนโลยีพระจอมเกล้าธนบุรีจัดทำครุยประจำตำแหน่งนายกสภาสถาบันอุปนายกสภาสถาบัน กรรมการสภาสถาบัน และคณาจารย์ของสถาบันตามพระราชกฤษฎีกานี้ขึ้นไว้เป็นตัวอย่างมาตรา ๕ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพลเอก ชาติชาย ชุณหะวัณนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากมาตรา ๖๑วรรคสอง แห่งพระราชบัญญัติสถาบันเทคโนโลยีพระจอมเกล้าเจ้าคุณทหารลาดกระบังสถาบันเทคโนโลยีพระจอมเกล้าธนบุรี และสถาบันเทคโนโลยีพระจอมเกล้าพระนครเหนือ พ.ศ.๒๕๒๘ ได้บัญญัติให้ลักษณะ ชนิด ประเภทและส่วนประกอบของครุยประจำตำแหน่งนายกสภาสถาบัน กรรมการสภาสถาบันและคณาจารย์ของสถาบันเทคโนโลยีพระจอมเกล้าธนบุรีเป็นไปตามที่สภาสถาบันกำหนดและให้ตราเป็นพระราชกฤษฎีกาและโดยที่สภาสถาบันเห็นควรกำหนดให้มีครุยประจำตำแหน่งดังกล่าว จึงจำเป็นต้องตราพระราชกฤษฎีกานี้วิภา/ผู้จัดทำ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๐๖/ตอนที่๑๐๗/ฉบับพิเศษหน้า ๑/๗ กรกฎาคม ๒๕๓๒